यह जीत पाकिस्तान के लिए बेहद ख़ास है.

बीबीसी से ख़ास बातचीत में पाकिस्तान के पूर्व विकेटकीपर बल्लेबाज़ वसीम बारी ने कहा कि सभी खिलाड़ियों ने शानदार प्रदर्शन किया चाहे वह बल्लेबाज़ हो या गेंदबाज़ लेकिन यह पूरी टीम के जज़्बे की जीत है.

वे कहते हैं, "शुरुआत में ऑस्ट्रेलिया से वनडे और ट्वेंटी-ट्वेंटी सिरीज़ के अलावा इससे पहले श्रीलंका से भी हारने के बाद टीम का ऐसा परिणाम देना हैरतअंगेज़ है."

बड़ी जीत

दूसरा टेस्ट मैच तब बेहद चर्चा में आ गया जब पाकिस्तान के कप्तान मिस्बाह उल हक़ ने दूसरी पारी में पहले तो महज़ 21 गेंदों पर अपना अर्धशतक पूरा किया और उसके बाद 56 गेंदों में शतक जड़कर वेस्टइंडीज़ के महान बल्लेबाज़ विवियन रिचर्डस द्वारा बनाए गए सबसे तेज़ शतक की बराबरी की.

मिस्बाह उल हक़ से पहले 24 गेंदों पर दक्षिण अफ़्रीक़ा के याक कैलिस, 25 गेंदों पर वेस्ट इंडीज़ के शेन शिलिंगफ़ोर्ड, 26 गेंदों पर पाकिस्तान के शाहिद आफ़रीदी और 26 गेंदों पर ही बांग्लादेश के मोहम्मद अशरफ़ुल ने सबसे तेज़ अर्धशतकीय पारी खेली थी.

रनों के हिसाब से पाकिस्तान की इस जीत को देखा जाए तो यह टेस्ट क्रिकेट में 18वीं सबसे बड़ी जीत है.

यूनिस ख़ान

इनमें पहले नंबर पर इंग्लैंड की 1928 में ऑस्ट्रेलिया पर 675 रनों की जीत है.

दो टेस्ट मैचों की इस सिरीज़ में सबसे अधिक चमकने वाले यूनिस ख़ान ने पहले टेस्ट मैच में 213 और दूसरे टेस्ट मैच की दोनों पारियों में 106 और 103 रनों की नाबाद शतकीय पारी सहित कुल 468 रन बनाए.

टेस्ट सिरीज़

उनके अलावा अज़हर अली ने भी दूसरे टेस्ट मैच की दोनों पारियों में 109 और 100 रनों की नाबाद शतकीय पारी खेली. पहले टेस्ट मैच में विकेटकीपर बल्लेबाज़ सरफ़राज़ अहमद और अहमद शहज़ाद ने भी शतक लगाए.

गेंदबाज़ी में बाएं हाथ के स्पिनर ज़ुल्फ़िक़ार बाबर ने इस टेस्ट सिरीज़ में 14 और लेग ब्रेक गेंदबाज़ यासिर शाह ने 12 विकेट लिए.

वसीम बारी कहते हैं कि सभी टीमें अगले विश्व कप की तैयारी में हैं. 

चाहे वह अलग तरह का क्रिकेट है, पर टेस्ट मैचों में पाकिस्तान की इस जीत से उसका खोया आत्मविश्वास लौटेगा.

(बीबीसी हिन्दी के 

एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)

 \n\nउपरोक्त लेख के लिए मुझे एक अच्छा शीर्षक दें।
क्यों ख़ास है पाक की ऑस्ट्रेलिया पर जीत?